10 učenika 2. i 3. razreda Obrtničko-industrijsko škole u Imotskom sudjelovalo je u projektu Agencije za mobilnost i programe EU financiranog od strane EU u sklopu kojeg su boravili 2 tjedna u Schkeuditzu , Njemačka i sudjelovali u izradi električnog automobila e-buggy.

Projekt je obuhvaćao 2 zanimanja, autoelektričar i elektromehaničar,a u Njemačkoj su boravili od 4. do 17. studenog 2012.

Obavljajući stručnu praksu, učenici su imali prilike upoznati se s načinom rada u uređenoj državi kao što je Njemačka, priviknuti se na radnu disciplinu u njemačkim tvrtkama, ali i upoznati vršnjake iz drugih zemalja EU. Sudjelovanjem u izradi električnog automobila učenici su proširili postojeće spoznaje, znanja i vještine u tehničkom pogledu, upoznali se sa alternativnim izvorima energije kao što je solarna energija, podigli svoje samopouzdanje i spremnost za tržište rada, a također poboljšali znanje engleskog i njemačkog jezika.

Tijekom mobilnosti sudionici su posjetili Berlin gdje su posjetili kulturne znamenitosti, a također su išli u obilazak Leipziga i Dresdena gdje su u tvornici kompletno sastavljanje automobila VW Pheaton.

Cilj ovog projekta bilo je i povećanje mobilnosti u zemljama EU, a također i razvijanje tolerancije prema pripadnicima druge boje kože, vjere, narodnosti itd. Time su se na neki način pripremili za ulazak Hrvatske u EU gdje će i biti dio građanstva EU.

Na samom projektu je radio tim od dva člana, Zorica Kujundžić, voditeljica projekta, i Zrinka Jonjić koji je sudionike vodio i informirao kroz cijeli projekt. Osim toga, sudionici su imali podršku od nastavnika i ravnatelja svoje škole koji su održavali jezičnu, kulturološku i pedagošku pripremu. Projektu je uvelike pomogla i Obrtnička komora u Splitu koja je sudionicima platila putno zdravstveno osiguranje tijekom njihova boravka u Njemačkoj.

Fotografije sa mobilnosti pogledajte u prilogu…